Ontspanning in 'n ruim en weelderige plek moet alles wat noodsaaklik is en ook daai spesiale ekstratjies wat dit interessant maak.
Ons gaan van tyd tot tyd weg vir 'n naweek om weg te breek van die besige lewe waarin ons vasgevang is. Ons keuse is maar altyd Hermanus, want dis naby (ons bly in Somerset-Wes). Ons probeer alle selfsorg-akkommodasie en hierdie een was voorwaar 'n goeie keuse, nie net sakpas nie maar ook wat netheid, gerief en gemak aanbetref.
Vir besigheid of genot is hierdie 'n fantastiese keuse! Ons is vriendelik ontvang. Ons was verbaas dat ons soveel gerieflikheid vir daardie prys ontvang het. Die pragtige dekor het ook sommer ons verblyf ekstra lekker gemaak!
Die woonstel is baie goed ingerig met als wat jy nodig het. Die ligging naby die see is ook baie gerieflik en 'n vinnige stappie langs die see doen die siel goed. Ons kan die woonstel definitief aanbeveel.
Ons het heerlik gekuier. Aanbeveling wat gemaak kan word is dat daar vir die woonstel se parkeerplek 'n net opgesit word aangesien die voëls die motor vreeslik bemors het.
Wat 'n wonderlike, rustige en stylvolle huis. Sal definitief dit vir vriende, familie en kollegas aanbeveel. Baie dankie. Dis die wegbreek wat ons nodig gehad het.
Ons het dit baie geniet en personeel het ons ondersteun en was baie behulpsaam. Behalwe vir die verblyf, was die tuin pragtig. Die braaiarea was gemaklik en privaat. Alles was net in plek!
Ons het die woonstel-gedeelte gebruik wat baie netjies, skoon en privaat is. Ons is baie vriendelik verwelkom en het onmiddellik tuis gevoel. Kan die verblyf beslis aanbeveel.
Dis netjies, skoon, rustig en 'n veilige omgewing. Ons kom beslis weer terug. Baie dankie vir die vriendelike ontvangs.